העידן המודרני של הקומיקס

העידן המודרני של הקומיקס (באנגלית: Modern Age of Comic Books) הוא פרק זמן היסטורי בשוק הקומיקס האמריקאי שנמשך מאמצע שנות ה-80 של המאה ה-20 ועד לזמן ההווה. תקופה זו היא ממשיכתו של תור הארד של הקומיקס. בתקופה זו, דמויות הקומיקס הפכו לאפלות יותר ומורכבות יותר מבחינה פסיכולוגית, יוצריהן הפכו למפורסמים יותר וחברות קומיקס עצמאיות כמו אימג' קומיקס הוקמו. תקופה זו נקראת גם העידן האפל של הקומיקס הודות לרומנים גרפיים כמו "באטמן: האביר האפל חוזר" של פרנק מילר, "Watchmen" ו"וי פור ונדטה" של אלן מור.

התפתחויות
תקופת הזמן הסובבת את העידן המודרני של הקומיקס לא מוגדרת כראוי ובמקרים רבים נתונה למחלוקת בידי מעריצי קומיקס והיסטוריונים כאחד. השפעות רבות מתור הארד של הקומיקס חפפו עם תחילתו של העידן המודרני. עבודות של אמני חברת מארוול קומיקס כמו ג'ון ביירן (אלפא פלייט, ארבעת המופלאים), כריס קלרמונט (איירון פיסט, אקס-מן) ופרנק מילר (דרדוויל) נשאו פירות כבר בתור הארד אך ההשפעה שלהן הורגשה בעידן המודרני. חוברות אקס-מן הן הדוגמה המובהקת ביותר לאותה השפעה, וזאת כאשר דמויות מתור הארד כוולברין וסייברטות' זכו להצלחה רבה והשפיעו על יקום מארוול בשנות ה-80 ואילך.

בחברת DC קומיקס, אירוע כמו המשבר בעולמות האינסופיים עזר לגשר בין שתי תקופות הזמן. התוצאה הייתה ביטולן של חוברות פלאש (מגיליון מספר 350), סופרמן (גיליון מספר 423) ו-וונדר וומן (גיליון מספר 329). ביקום DC שלאחר המשבר, וולי וסט הפך לפלאש החדש, הכותב ג'ון ביירן החל לכתוב סיפורים חדשים של סופרמן, וג'ורג' פרז החל לעבוד על הרצה מחודשת של וונדר וומן. גם באטמן קיבל עיצוב מחודש עם פרסומו של הסיפור "באטמן: שנה ראשונה", שזכה להצלחה והפך לסיפור באטמן הפופולרי ביותר. עיבוד אנימטיבי של הסיפור יצא בשנת 2011.

מספר התפתחויות חשובות התרחשו במהלך העידן המודרני. התפתחויות אלו החלו ברצף כרונולוגי מאז תחילתו ורבות מהן קשורות אחת לשנייה:

צמיחתם של מפרסמים עצמאיים
בסוף שנות ה-70 של המאה ה-20, יוצרים מוערכים החלו לעבוד עבור מפרסמים עצמאיים. הגעתו של ג'ים שוטר כעורך ראשי בחברת מארוול קומיקס הביאה לעזיבתם של יוצרים מרכזיים כמו סטיב גרבר, מארב וולפמן ואחרים. בחברות חדשות אלו, אותם יוצרים היו חופשיים ליצור סיפורים אישיים ביותר. סיפורים כמו "ג'ון סייבל" של מייק גרל, "פלאג האמריקני" של הווארד צייקין (משחק מילים ל"דגל אמריקני"), "נקסוס" של מייק בארון וסטיב רוד, "רוקטיר" של דייב סטיבנס ו"גרים-ג'ק" של ג'ון אוסטרנדר, משכו תשומת לב רבה וזכו בפרסים. העורך הראשי של חברת DC קומיקס מייק גולד שכר את שירותם לכתיבת סיפורים כמו "החץ הירוק: ציידי הקשת הארוכה" (גרל), "בלאקהוק" (צייקין) ו"עולם הנץ" (טים טרומן). עם אמנים כאלן מור, פרנק מילר וסיפורים כמו "מאוס: סיפורו של ניצול" של ארט ספיגלמן (שאף קיבל פרס פוליצר), תקופה זו מסמנת את פסגת אמנות הקומיקס.

פנטזיה, אימה ומתח מתוחכם
כותרים מז'אנר ספרות אימה ומדע בדיוני היו חסרים בשוק הקומיקס המודרני מאז ביסוסו של קוד הקומיקס המגביל בשנות ה-50 של המאה ה-20. אולם, היו מפרסמים עצמאיים כמו "גולד קי קומיקס" שהתחילו לפרסם סיפורי אימה מאז תחילת 1965. עם תחילת תור הארד, חברת מארוול החייתה את הז'אנרים האלה עם כותרי הפנטזיה ואימה החדשים שלה, כמו קונאן הברברי של רוי תומאס ו"קברו של דרקולה". עבודתו של גרבר ("אדם-דבר" והווארד הברווז) השפיעה מבחינה פילוסופית על התקופה הזו בכך שהיא הטילה ספק בחברה. כותרים אלו יהפכו לבסיס של העתיד לבוא באמצע שנות ה-80 של המאה ה-20 בעידן המודרני.

עבודתו פורצת הדרך של אלן מור על היצור מן הביצה של חברת DC קומיקס בתחילת שנות ה-80 הביאה לשילובם של מאפייני מדע בדיוני ופנטזיה בחוברות קומיקס של אימה, מתוך שאיפה לסטנדרטים אמנותיים חדשים. דוגמאות נוספות כוללות את סאנדמן של ניל גיימן (ובהמשך גם "פריצ'ר" של גארת' אניס וסטיב דילון). חותם ורטיגו של DC תחת עריכתה הראשית של קארן ברגר החל בהרצה בשנת 1993, מתוך מטרה להתמחות בז'אנר ספציפי זה. כותרים קיימים כמו הלבלייזר, איש החיה, פטרול האבדון, ושייד, האיש המשתנה יובאו לתוך חותם חדש זה. מאוחר יותר, סדרות פופולריות כמו "ספרי הקסם", "החלימה", "הבלתי נראים", "לוציפר" ו"תיאטרון המסתורין של סאנדמן" ימשיכו להרחיב את השפעת חותם ורטיגו, שימשיך להתפרסם גם במאה ה-21. סדרות כמו "100 כדורים", "בתולה אמריקאית", "פייבלס", "Y האיש האחרון" ו"אמריקן ספלנדור" של הארווי פיקאר ימשיכו לבסס את חותם ורטיגו כאלטרנטיבה לז'אנר גיבורי-העל.

מאז תחילת שנות ה-90 של המאה ה-20 ולאורך שנות ה-2000, מספר עיבודים קולנועים מצליחים של ספרי קומיקס עזרו להרחיב את קהל היעד, בחלקו בגלל השיפורים שבטכנולוגיית האפקטים המיוחדים. הם עזרו למשוך את תשומת לבם של קוראים חדשים שעבר לא התעניינו כלל בקומיקס. הדבר הוביל גם לפיתוחם של עיבודי קומיקס מוכרים פחות כמו קונסטנטין וונדטה.

צמיחתם של האנטי-גיבורים
באמצע שנות ה-70, אנטי גיבורים של חברת מארוול כמו וולברין, המעניש, וגרסתו האפלה של פרנק מילר לדרדוויל אתגרו את המודל המסורתי של גיבורי-העל ההומניטרים והחייכניים. מילר יצר גם את אלקטרה, שדמותה מטשטשת את הגבול בין מושא אהבתם של גברים לבין נבלת-על.

שתי מיני-סדרות משפיעות מבחינה אמנותית של חברת DC קומיקס תרמו לטרנד הקיים של אנטי גיבורים: "באטמן: האביר האפל חוזר" של מילר ו"השומרים" של אלן מור ודייב גיבונס. שתי הסדרות הכילו עומק פסיכולוגי וכיכבו בהם גיבורים בעלי מצוקות.

עד לסוף שנות ה-80, חברת DC קומיקס פרסמה סדרות בוגרות כדוגמת הלבלייזר, היצור מן הביצה ולובו. סדרות אלו הציגו גיבורים שנויים במחלוקת כמו ג'ון קונסטנטין הציני ולובו חובב האלימות, וכן הכילו תוכן למבוגרים שהבדיל אותן מקומיקס המיינסטרים. בהמשך הדרך, חברת DC קומיקס הפרידה את הכותרים האלה שבחותם ורטיגו אל מחוץ ליקום DC הרגיל.

עד לתחילת שנות ה-90, האנטי גיבורים הפכו יותר לשולטים במדיום מאשר לחריגים. בין הדמויות הפופולריות נמנו ונום וקייבל של מארוול קומיקס וספון של אימג' קומיקס.

הטרנד של יצירת דמויות בעלי עומק פסיכולוגי שפעלו בגבולות השחור-לבן השפיעו גם על נבלי-על. כך למשל, הג'וקר אויבו המושבע של באטמן, תואר פחות כפושע מרושע ויותר כפסיכופת חולה נפש שאינו מסוגל לשלוט במעשיו. גלקטוס, אוכל הכוכבים של מארוול, הפך לכוח טבע שאינו מתכוון לאיים בכך שהוא ניזון מעולמות. מגנטו, אויבה של קבוצת אקס-מן, הפך לדמות חביבה יותר וסימפתית כאדם שנלחם עבור עם מדוכא, לעיתים באמצעים לא מקובלים.

התפתחות זיכיון אקס-מן
עד אמצע שנות ה-80, חוברות אקס-מן הפכו לפופולריות ביותר בשוק הקומיקס. חברת מארוול החליטה לרכוב על ההצלחה ולפרסם מספר סדרות ספין אוף. סדרות אלה כוללות את המוטנטים החדשים (אקס פורס לעתיד), אקס פקטור, אקסקליבר וסדרת סולו של וולברין.

בתחילת שנות ה-90, חוברות אקס-מן הפכו לזיכיון הגדול ביותר בקומיקס, ועד לאמצע העשור, מעל לתריסר חוברות אקס-מן פורסמו מדי חודש. כל שנה, באופן קבוע, בוצע קרוסאובר עלילתי בין חוברות האקס השונות, מה שהוביל לקפיצה במכירות. הצלחה זו הובילה גם למכירתם של פרטי אספנות כאקשן פיגרס, משחקי מחשב וקלפי אספנות. גם אקס-מן: סדרת האנימציה תרמה להצלחה זו, סדרה שעלתה לשידור בשנת 1992 ומשכה קהל מעריצים צעיר.

בתחילת שנות ה-2000, סדרת סרטי אקס-מן שוברי קופות שמרה על הזיכיון חי וקיים גם אל מחוץ לשוק הקומיקס. בין השנים 1999–2000 שודרה סדרת אנימציה בשם אקס-מן: הדור הבא, וצעצועים חדשים נמכרו מאז הצלחת הסרט הראשון בסדרה. הקומיקסים עצמם שוכתבו מחדש, עם כותרים כמו "אקס-מן החדשים" של הכותב גראנט מוריסון ואולטימייט אקס-מן, שכמו סדרות אחרות ביקום אולטימייט מארוול עסק ביקום חלופי. דבר זה נעשה לכותרי אקס-מן ולחוברות אחרות מתוך חשש החברה שריבוי היסטוריות מורכבות ירחיק קוראים חדשים.

השפעה על קומיקסים אחרים
הרבה סדרות ניסו לחקות את המודל אותו הטמיעה סדרת אקס-מן כזיכיון. חברות מארוול ו-DC הרחיבו כותרים פופולרים כמו המעניש, ספיידרמן, באטמן וסופרמן עד לכדי סדרות ספין-אוף משלהם. כמו חוברות האקס, כמה מחוברות הספין-אוף התמקדו בדמויות המשנה של הסדרה הראשית. דמיון נוסף לחוברות האקס היה פרסומם של קרוסאוברים, בהם סיפור עלילתי אחד התפרסם במספר חוברות של אותה "משפחה". מבחינה זו, סיפורי סופרמן בין השנים 1991–2000 נכתבו על בסיס שבועי. היה צורך לקרוא את חוברות Superman, Adventures of Superman, Action Comics, Superman: The Man of Steel ו-Superman: The Man of Tomorrow כדי לעקוב אחרי הסיפור בכללותו. אם אספן היה קונה רק חוברת אחת, הוא היה קורא רק 25 אחוזים מהסיפור.

שכתובים ואתחולים של היקום
יצירתם של הזיכיונות זכו לחיזוק בעזרת רעיון העיצוב מחדש של הדמויות. המשבר בעולמות האינסופיים היה הדוגמה הראשונה לכך, כאשר סופרגירל מתה בחוברת מספר 7 והפלאש בארי אלן מת בחוברת מספר 8. הידיעות על מותו של אלן גרמו להלם, מכיוון שהדמות הייתה ותיקה מאז ימי תור הכסף של הקומיקס. המלחמות הסודיות של מארוול קומיקס עזרו לבסס שינוי זה, וספיידרמן החל ללבוש תלבושת שחורה.

ההתעניינות הרבה בשוק הספסרות של תלבושת ספיידרמן החדשה הובילה לשינויים נוספים במארוול בשנות ה-80. איירון מן קיבל חליפת שריון כסופה-אדומה בחוברת מספר 200; קפטן אמריקה פוטר מתפקידו וחזר בתור "הקפטן", תוך שהוא לובש חליפה שחורה בחוברת מספר 337; הענק הירוק חזר לצבע האפור המקורי בחוברת מספר 325; חוברת מספר 300 של האוונג'רס הביאה שינוי הרכב שכלל את מיסטר פנטסטיק והאישה הבלתי נראית מארבעת המופלאים; צבע תלבושתו של וולברין הוחלפה לצבעי צהוב-חום; תור הוחלף בדמותו של ת'נדרסטרייק; ארכאנג'ל הפך למקבילו האפל של חבר האקס-מן אנג'ל לאחר ששירת כאחד מפרשי אפוקליפס. רוב השינויים האלה בוטלו בתחילת שנות ה-90.

שנות ה-90 הביאו שינויים דומים ביקום DC, בין היתר "מותו של סופרמן" בשנת 1992; קשת הסיפור "באטמן: נפילתו של אביר", שבו באטמן הפך לנכה בידי ביין והוחלף בעזראל; וונדר וומן הפסידה באתגר ודיאנה הוחלפה בארטמיס כוונדר וומן החדשה (חוברת מספר 92), שמתה לאחר מכן בחוברת מספר 100; גאי גרדנר הפך מגרין לנטרן ללוחם בעל כוחות חייזריים. השינוי היחיד שהחזיק מעל לעשר שנים היה הפיכתו של הגרין לנטרן האל ג'ורדן לנבל פאראלקס, שהשמיד את חיל הפקחים הירוקים. קייל ריינר הפך לגרין לנטרן החדש, וג'ורדן הקריב את חייו באירועי "הלילה האחרון" כדי להפוך לספקטר.

בנוסף לשינויים אינדיבידואליים, המשבר בעולמות האינסופיים הביא לטרנד חדש של אתחולים מחודשים, שכתובים או המצאה מחודשת של היקום הבדיוני של אותה הוצאה לאור בטווח זמן של בין חמש לעשר שנים. דבר זה הוביל לעיתים לכתיבה מחדש של סיפור המקור, שכתובי היסטוריה וכיוצא בזה. המצאות מחודשות אלה היו הן בקנה מידה גדול של שינוי נקודות עלילתיות מרכזיות והן הצגתם/הסרתם של אלמנטים מסוימים מאותו יקום. אירועי המשבר הובילו גם לפרסומן של מיני סדרות בעלות היסטוריה משוכתבת, כמו "באטמן: שנה ראשונה", "סופרמן: איש הפלדה", ו-"וונדר וומן: אלים ובני תמותה". דוגמה לשינוי פחות שאפתני היה במיני סדרה "החץ הירוק: ציידי הקשת הארוכה", שלא ממש שכתבה את ההיסטוריה של החץ הירוק, אלא שינתה את הרקע ומספר אלמנטים בזמן ההווה, בעוד העבר נותר בשלמותו. טרנד זה נמשך גם כיום, עם מיני סדרות כגון המשבר האינסופי של DC קומיקס, ובית אם ומלחמת האזרחים של מארוול קומיקס, שהשלכותיה עדיין מורגשות ביקום מארוול.

אימג' קומיקס ומחלוקות יצירה
ג'ק קירבי, יוצר-שותף לרבים מגיבורי-העל הפופולריים, הגיע למחלוקת עם חברת מארוול בשנות ה-80 בנוגע להיעלמותם של דפי אמנות מקוריים מכמה מכותריו המפורסמים. אלן מור, פרנק מילר ורבים אחרים הביעו תמיכה בו ושימשו כדובריו. עד לתחילת שנות ה-90, מאורעות אלו בנוסף להשפעותיה של תמיכה בפרסום עצמאי, עזרו למספר מאמני מארוול להקים חברה משלהם. חברה זו, אימג' קומיקס, מהווה דוגמה ניצחת לפרסום קומיקס שבבעלות היוצר. אמני מארוול כמו ג'ים לי (אקס-מן), רוב לייפלד (המוטנטים החדשים/אקס פורס) וטוד מקפרלן (ספיידרמן) היו פופולרים ביותר והיו מודל להערצה בידי קוראים צעירים בדרכים שדומות יותר לאתלטים מקצועיים או מוזיקאי רוק מאשר אמני קומיקס. מספר מאיירים, יחד עם אותם שלושה אמנים, לא אהבו את העובדה שהדמויות אותן יצרו לא היו שייכות להם. יחד הם הקימו את חברת אימג' קומיקס בשנת 1992, חממה אחת משותפת שבה התקיימו מספר חברות-בת בעלות אוטונומיה ויצירות משלהן. זיכיונות של אימג' קומיקס כמו ויצ'בלייד, דארקנס, WildC.A.T.S ובמיוחד ספון של מקפרלן סיפקו תחרות רעננה לגיבורי-על ותיקים. חברה זו ידועה גם בידי מספר מבקרי אמנות כתורמת לתנאים אשר הביאו בסופו של דבר לקריסת שוק הספסרות, בשל העובדה שאימג' קומיקס העדיפה להשתמש בכריכות חלופיות, כריכות אלומיניום וקומיקס אספנות.

יוצרים פופולרים רבים הלכו בדרכה של אימג' וניסו להשתמש במוניטין שלהם כדי להריץ סדרות משלהם, כאלו שיהיו להם זכויות יוצרים משלהם ושליטה על העריכה. כריס קלרמונט, כותב ותיק של כותרי אקס-מן, יצר את "שבעת השליטים" (Sovereign Seven) עבור חברת DC קומיקס, ג'ו מדוריארה יצר את "רודפי הקרב" עבור חברת ויילדסטורם, ואלכס רוס, קורט ביוסיק וברנט אנדרסון יצרו את אסטרו סיטי עבור חברת אימג'.

מיילסטון קומיקס וגיוון גזעי
בשנת 1993, קבוצת כותבים ואמנים אפרו-אמריקנים ייסדו את מיילסטון קומיקס, באמונתם כי דמויות של בני מיעוטים לא יוצגו כהלכה בקומיקס האמריקאי. כמה מהסדרות המוכרות של החברה נכתבו בידי דוויין מקדאפי, והן כוללות את "סטאטיק" - נער אפרו-אמריקני שהפך לדמות המפתח של החברה, "הארדווייר" - דוגמה לעתידנות אפרו-אמריקנית, "אייקון" - חייזר שמחקה את מראהו של אפרו-אמריקני ו"סינדיקט הדם" - כנופיה בין-גזעית של גיבורי-על. בשנת 1997, יקום מיילסטון התמזג לתוך יקום DC.

צמיחתו וקריסתו של שוק הספסרות
עד סוף שנות ה-80, חוברות קומיקס חשובות המציגות לראשונה דמות קלאסית או החוברות הראשונות בהרצה ממושכת נמכרו באלפי דולרים. עיתוני מיינסטרים פרסמו דיווחים שחוברות קומיקס היו השקעה פיננסית טובה, ועד מהרה אספנים רבים קנו כמויות רבות של קומיקסים מתוך מחשבה שהם יהיו יקרי ערך בעתיד.

המפרסמים הגיבו לכך על ידי הפקתם של פריטי אספנים כמו קלפי אספנות ומהדורות מוגבלות של חוברות מסוימות, המציגות כריכה מיוחדת או חלופית. הגיליונות הראשונים של אקס פורס, אקס-מן כרך שני וספיידרמן הפכו לדוגמאות הידועות ביותר לטרנד זה. טרנד נוסף שהחל היה כריכות בחותמת אלומיניום. הראשון שבהם היה גיליון מספר 50 בכרך השלישי של הגולש הכסוף (יוני 1991), ולאחריו כריכה זוהרת בחושך של גוסט ריידר כרך שלישי, גיליון מספר 15 (יולי 1991). הדבר הוביל לפריחה בשוק הקומיקס, היכן שחנויות לממכר אספנות וחברות הוצאה לאור זכו לרווחים גדולים, ומספר חברות - גדולות וקטנות כאחד - זכו להגדיל את הכותרים שלהם. אימג' קומיקס הפכה לידועה לשמצה בכך, כשרבים מסדרותיה יצאו בכריכות חלופיות, שימוש נרחב בכריכות מודגשות ובחותמת אלומיניום ומאפייני אספנות נוספים.

טרנד זה לא היה שמור לקומיקס בלבד. מוצרי זיכיון נוספים כמו צעצועים, אקשן פיגרס וקלפי אספנות זכו לרווחים נאים. חברת "מקפרלן צעצועים" ראויה לציון, שכן היא יצרה מגוון רחב של אקשן פיגרס המבוססות על דמויות מהקומיקס ספון. אולם, רק מעטים משפע הסדרות החדשות החזיקו באיכויות אמנותיות ארוכות טווח. זאת ועוד, הפריטים אשר נחזה כי יהיו יקרי ערך לא הפכו לכך, לרוב עקב מחזורי הדפסה גדולים מאוד שגרמו להם להיראות שגרתיים למדי. אם קריסה כלכלית התרחשה, היקף המכירות צנח, מאות חנויות לממכר אספנות נסגרו ורבים מהמפרסמים צמצמו בהוצאות. ואכן, בשנת 1996, חברת מארוול קומיקס - הגדולה שבתעשיית הקומיקס - הכריזה על פשיטת רגל. אף על פי שמאז החברה התאוששה, לא הייתה זו התאוששות מלאה.

הקריסה הכלכלית הובילה גם לנפילת הזיכיונות הגדולים וכותרי הקומיקס המקושרים יחדיו אשר הביאו לפריחת מסחור האספנות. בשעה שכותרי זיכיונות גדולים עדיין החזיקו במספר רב של סדרות חודשיות ומוצרי מסחור, כולם נפלו ברמתם מהתקופה שלפני הקריסה. מספר זיכיונות העלו שוב את רף הפופולריות. במקרה של אקס-מן מבית מארוול קומיקס, היה זה בזכות סרטי הלייב אקשן אקס-מן ואקס-מן 2. במקרה של חברת DC קומיקס, היה זה בזכות סדרות האנימציה כדוגמת ליגת הצדק והטיטאנים.

צמיחתו של פורמט האוגדנים
אף על פי שמכירות חוברות הקומיקס צנחו בסוף שנות ה-90 ותחילת שנות ה-2000, המכירות עלו עבור אוגדנים - מהדורות נבחרות שבהן מספר גיליונות חודשיים קובצו והודקו יחדיו, ונמכרו גם בחנויות ספרים בנוסף לחנויות קומיקס. כמו כן, פורמט פרסום זה זכה למנת כבוד כסיפורת עד אשר הפך לחלק חשוב באוספי חנויות ספרים וספריות ציבוריות.

כמה סדרות ניצלו מביטול אך ורק בגלל היקף מכירות האוגדנים וקשתות סיפור של רבות מהסדרות הפופולריות של ימינו (דוגמת JLA ובאטמן של DC; אולטימייט ספיידרמן ואקס-מן החדשים של מארוול) מאוגדים ישירות לאחר סיומה של קשת הסיפור.

לאוגדנים ניתנים מדי פעם מספרי כרכים, מה שהופך אותם לסדרה המשכית. עקב כך, כותבים רבים מחשיבים מראש את עלילותיהם לפי מהדורת האוגדנים, יוצרים תסריט שנמשך על פני ארבע עד תריסר חוברות, היכולות להיקרא כ"רומן גרפי".

הפופולריות של האוגדנים הביאה גם להדפסות מחודשות של חומר ישן. ליין האוגדנים Essential Marvel הדפיס מחדש גיבורי-על כספיידרמן וארבעת המופלאים והציגו את סיפורי תור הכסף של הקומיקס לדור חדש של קהל קוראים. מהדורות אלו דומות לספרי טלפונים בכך שהן עבות מאוד ומודפסות בשחור-לבן כדי למנוע עלויות גבוהות. חברת DC יצאה עם ליין משלה בשם Showcase Presents. ארבעת הראשונים כללו את סופרמן, גרין לנטרן, ג'ונה הקס ומטאמורפו איש האלמנטלים. דמויות נוספות כללו את החץ הירוק, משפחת סופרמן, הטיטאנים הצעירים והאיש המוארך.

הצלחת יוצרי קומיקס המיינסטרים
בשעה שרבים מאמני וכותבי קומיקס הפכו לנודעים בידי קהל קוראיהם עוד מאז שנות ה-40 של המאה ה-20, כמה מיוצרי הקומיקס של סוף שנות ה-80 ושנות ה-90 נודעו כבר לציבור כולו. אמנים אלה כללו את טוד מקפרלן, ניל גיימן, אלן מור ופרנק מילר. כמה מהם, כמו גיימן, המשיכו ליצור נובלות מצליחות מבחינה מסחרית. אחרים, כמו מילר, הפכו לתסריטאים ובמאי קולנוע בהוליווד.

בניגוד לכך, במאי ומפיקי קולנוע וטלוויזיה החלו להיות מעורבים בתעשיית הקומיקס. ג'יי מייקל סטרזינסקי, יוצרה של סדרת המדע בדיוני בבילון 5, נשכר כדי לכתוב את סדרת "ספיידרמן המדהים" של חברת מארוול קומיקס. במאי סרט הלייב אקשן ארבעת המופלאים רג'ינלד הדלין הפך לכותב הפנתר השחור. ג'וס וידון, יוצרה של סדרת הטלוויזיה באפי ציידת הערפדים, כתב בין היתר את "אקס-מן המדהימים" ואת Runaways של מארוול. ריצ'רד דונר, במאי הסרט "סופרמן" כתב בסדרת החוברות Action Comics על מעלליו של סופרמן, יחד עם עוזר המפיק שלו לשעבר ג'ף ג'ונס. פול דיני, המפיק והכותב של באטמן: איש העטלף וסופרמן: סדרת האנימציה, החל לכתוב עבור חברת DC במספר פרויקטים מיוחדים ולקח על עצמו את משרת הכותב בכותרי Detective Comics של באטמן בשנת 2006.

הקריירה של פיטר דייוויד כסופר התפתחה במקביל לקריירת הקומיקס שלו. ניל גיימן, כותבו של סאנדמן, זכה להצלחה ככותב פנטזיה וספריו נכללו ברשימת רבי המכר של הניו יורק טיימס. מייקל שייבון זכה בפרס פוליצר על הרומן "ההרפתקאות המדהימות של קבלייר וקליי" אודות תחילת תור הזהב של הקומיקס ובהמשך כתב עבור חברות DC קומיקס ודארק הורס. הכותב בראד מלצר זכה להצלחה בתחום הקומיקס עם פרסום המיני סדרה נתונת המחלוקת "משבר זהות", נוסף להרצת הסדרות החץ הירוק וליגת הצדק.

השפעת הקומיקס והאנימציה היפנית
מאמצע שנות ה-80 ועד סופם, מגוון רחב של ספרי מאנגה יפנית תורגמו לשוק הקומיקס המערבי. מבין חברות ההוצאה לאור הראשונות לפרסם מאנגה מתורגמת הייתה אקליפס קומיקס, עם חוברות כמו "אזור 88", "קאמוי" ו"מאי, קוראת המחשבות", אשר נחשבו לחלק מהגל הראשון של חוברות מאנגה שתורגמו לאנגלית. יחד עם עיבודם של קומיקו ואטרניטי קומיקס לסדרת האנימציה של רובוטק, מספר חברות נוספות פרסמו קומיקס בסגנון מאנגה כמו "בית הספר לנינג'ות" ו"סמוראי". חברת דארק הורס הוציאה חוברות מאנגה מתורגמות רבות במהלך שנות ה-90. חותם "אפיק קומיקס" של מארוול קיבל רישיון להוצאת גרסה מתורגמת לאקירה של קצוהירו אוטומו. משנת 2010 ואילך, מרבית המאנגה המתורגמת הופצה על ידי חברות בת של המפיצים המקוריים, כמו קודאנשה, שוגאקוקאן ובנדאי. בעוד תרגומי מאנגה הוצגו בעבר בפורמט רגיל של מגזין קומיקס אמריקני, פרסומים בגודל מסורתי של מאנגה הפכו לשגרתיים. במספר מקרים, הספרים מוצגים בצורתם המקורית ומיועדים לקריאה מימין לשמאל. טוקיופופ הייתה חברת ההוצאה לאור הראשונה לשכור אמנים שאינם יפנים כדי להפיק ולשווק מאנגה מקורית בתרגום לאנגלית, אשר מחקה סגנון יפני, הן בסיפורת והן באיור. קומיקסים קודמים בסגנון מאנגה מורכבים בעיקר מהשאלת אלמנטים איוריים ואנימטיבים של מאנגה לעבודה שלאו דווקא נחשבת כמאנגה.

חוברות
 DC קומיקסכותרגיליוןתאריך יציאהשייכותInfinity Inc12מרץ 1985הופעה ראשונה של יולנדה מונטז כוויילדקטThe Shadow War of Hawkman1מאי 1985הופעה ראשונה של פל אנדר כהוקמןSwamp Thing Vol.237יוני 1985הופעה ראשונה של ג'ון קונסטנטיןBatman386אוגוסט 1985הופעה ראשונה של המסיכה השחורהInfinity Inc19אוקטובר 1985הופעה ראשונה של אליזבת' צ'אפל כדוקטור מידנייטDC Comics Presents87נובמבר 1985הופעה ראשונה של סופרבוי פרייםInfinity Inc20נובמבר 1985הופעה ראשונה של ריק טיילר כאיש השעהCrisis on Infinite Earths12מרץ 1986הופעה ראשונה של וולי וסט כפלאשGreen Lantern Corps201יוני 1986הופעה ראשונה של קילווגWatchmen1ספטמבר 1986הופעה ראשונה של "השומרים"Batman: Son of the Demon1ספטמבר 1987הופעה ראשונה של דמיאן וייןDoctor Fate1יולי 1987הופעה ראשונה של אריק ולינדה שטראוס כדוקטור פייתGreen Arrow: The Longbow Hunters1אוגוסט 1987הופעה ראשונה של שאדוDetective Comics583פברואר 1988הופעה ראשונה של הפיתוםSuperman Vol.216אפריל 1988הופעה ראשונה של מטריקס כסופרגירלAnimal Man8פברואר 1989הופעה ראשונה של אוון מק'קולוק כמאסטר המראותHuntress1אפריל 1989הופעה ראשונה של הציידתAction Comics Annual2מאי 1989הופעה ראשונה של המכחידDetective Comics608נובמבר 1989הופעה ראשונה של אנרכיהAdventures of Superman465אפריל 1990הופעה ראשונה של סייבורג סופרמןJustice Society of America Vol.21אוגוסט 1992הופעה ראשונה של ג'סי צ'יימברסBatman: Sword of Azrael1אוקטובר 1992הופעה ראשונה של עזראלDeathstroke15אוקטובר 1992הופעה ראשונה של רוז וילסון כראבאג'רSuperman: The Man of Steel18דצמבר 1992הופעה ראשונה של דומסדייBatman: Vengeance of Bane1ינואר 1993הופעה ראשונה של בייןAdventures of Superman500יוני 1993הופעה ראשונה של קונר קנט כסופרבוי, סטילThe New Titans99יולי 1993הופעה ראשונה של רוי הארפר כארסנלBatman Adventures12ספטמבר 1993הופעה ראשונה של הארלי קווין בקומיקסGreen Lantern Vol.348ינואר 1994הופעה ראשונה של קייל ריינר כגרין לנטרןGreen Lantern Vol.350מרץ 1994הופעה ראשונה של האל ג'ורדן כפאראלקסThe Flash Vol.292יוני 1994הופעה ראשונה של בארט אלןGreen Arrow Vol.20אוקטובר 1994הופעה ראשונה של קונור הוקFate0אוקטובר 1994הופעה ראשונה של ג'ארד סטיבנס כדוקטור פייתWonder Woman Vol.2105ינואר 1996הופעה ראשונה של קאסי סנדמארק כוונדר גירלKingdom Come2יוני 1996הופעה ראשונה של רובין האדוםBirds of Prey: Black Canary\Oracle1יוני 1996הופעה ראשונה של ציפורי הטרףSuperman Vol.41ספטמבר 1996הופעה ראשונה של לינדה דנברס כסופרגירלBatman and Wildcat97אפריל 1997הופעה ראשונה של הקטור רמירז כוויילדקטJLA6יוני 1997הופעה ראשונה של זוריאל כהוקמןJLA7יולי 1997הופעה ראשונה של אסמודל כהספקטרDoctor Mid-Nite1פברואר 1999הופעה ראשונה של פיאטר קרוס כדוקטור מידנייטBatman567יולי 1999הופעה ראשונה של קסנדרה קייןImpulse50יולי 1999הופעה ראשונה של אינרציהDay of Judgement5נובמבר 1999הופעה ראשונה של האל ג'ורדן כהספקטרTitans Annual1אוגוסט 2000הופעה ראשונה של בושידוGreen Arrow Vol.32מאי 2001הופעה ראשונה של מיה דירדןThe Flash: Secret Files & Origins3נובמבר 2001הופעה ראשונה של האנטר זולומוןGreen Lantern Vol.3145פברואר 2002הופעה ראשונה של קייל ריינר כאיוןThe Flash Vol.2183אפריל 2002הופעה ראשונה של אקסל ווקר כטריקסטרBatman609ינואר 2003הופעה ראשונה של האשGreen Arrow Vol.327אוגוסט 2003הופעה ראשונה של קונסטנטין דרייקוןSuperman\Batman8מאי 2004הופעה ראשונה של קארה זור-אל כסופרגירלIdentity Crisis3אוקטובר 2004הופעה ראשונה של אואן מרסר כקפטן בומרנגBatman635פברואר 2005הופעה ראשונה של ג'ייסון טוד כהברדס האדוםDay of Vengeance1יוני 2005הופעה ראשונה של שאדופאקטInfinity Crisis4מרץ 2006הופעה ראשונה של כריספוס אלן כהספקטר527יולי 2006הופעה ראשונה של קייט קיין כבאטוומןDCU: Brave New World1אוגוסט 2006הופעה ראשונה של ריאן צ'וי כאטום5226אוקטובר 2006הופעה ראשונה של סובקJustice Society of America Vol.31פברואר 2007הופעה ראשונה של טום ברונסון כוויילדקטCountdown to Mystery1נובמבר 2007הופעה ראשונה של קנט וו. נלסון כדוקטור פייתGreen Lantern Vol.425דצמבר 2007הופעה ראשונה של חיל הפקחים הכחולים, חיל הפקחים האדומים, שבט אינדיגו, אטרוסיטוסDC Universe0יוני 2008הופעה ראשונה של לארפליזBrightest Day4יוני 2010הופעה ראשונה של ג'קסון הייד כאקווהלאדJustice League Dark1ספטמבר 2011הופעה ראשונה של ליגת הצדק האפלThe New 52 FCBD SE1מאי 2012הופעה ראשונה של סיימון באז כגרין לנטרןGreen Arrow Vol.50ספטמבר 2012הופעה ראשונה של טומי מרלין, בנו של ארתור קינגDark Days: The Casting1ספטמבר 2017הופעה ראשונה של הבאטמן שצוחק
 מארוול קומיקסכותרגיליוןתאריך יציאהשייכותNew Mutants25מרץ 1985הופעה ראשונה של ליג'יוןNew Mutants29יולי 1985הופעה ראשונה של סטרונג גאיUncanny X-Men193מאי 1985הופעה ראשונה בקומיקס של כוכב אשAvengers257יולי 1985הופעה ראשונה של נביולהLongshot1ספטמבר 1985הופעה ראשונה של לונגשוטIron Man200נובמבר 1985הופעה ראשונה של איירון מונגרSecret Wars II5נובמבר 1985הופעה ראשונה של טביתה סמית'X-Factor1פברואר 1986הופעה ראשונה של קבוצת אקס פקטורX-Factor4מאי 1986הופעה ראשונה של פרנזיX-Factor5יולי 1986הופעה ראשונה של אפוקליפסUncanny X-Men210אוקטובר 1986הופעה ראשונה של קבוצת המשוטטיםCaptain America323נובמבר 1986הופעה ראשונה של סוכן ארצות הבריתX-Factor15אפריל 1987הופעה ראשונה של פרשי אפוקליפסIron Man219יוני 1987הופעה ראשונה של הרוחAmazing Spider-Man289יוני 1987הופעה ראשונה של ג'ייסון פיליפ מקנדייל הבן כהובגובליןUncanny X-Men221ספטמבר 1987הופעה ראשונה של מיסטר סיניסטרPunisher Vol.24נובמבר 1987הופעה ראשונה של מיקרוצ'יפWeb of Spider-Man36מרץ 1988הופעה ראשונה של טומבסטוןExcalibur Special Edition1אפריל 1988הופעה ראשונה של קבוצת אקסקליברAmazing Spider-Man299מאי 1988הופעה ראשונה של ונוםDaredevil254מאי 1988הופעה ראשונה של טיפואיד מריUncanny X-Men229מאי 1988הופעה ראשונה של קבוצת הבוזזיםIncredible Hulk347ספטמבר 1988הופעה ראשונה של מרלו צ'נדלרAmazing Spider-Man Annual22הופעה ראשונה של ספידבולUncanny X-Men244מאי 1989הופעה ראשונה של ג'וביליNew Mutants87מרץ 1990הופעה ראשונה של קייבל וסטרייףGhost Rider Vol.31מאי 1990הופעה ראשונה של דניאל קטץ' כגוסט ריידרUncanny X-Men Annual14יולי 1990הופעה ראשונה של גמביטNew Mutants98פברואר 1991הופעה ראשונה של דדפול ודומינוNew Mutants99מרץ 1991הופעה ראשונה של שאטרסטארNew Mutants100אפריל 1991הופעה ראשונה של קבוצת אקס פורסX-Force1אוגוסט 1991הופעה ראשונה של ג'. וו. ברידג'X-Men Vol.21אוקטובר 1991הופעה ראשונה של קבוצת השוליותUncanny X-Men282נובמבר 1991הופעה ראשונה של בישופX-Men Vol.24ינואר 1992הופעה ראשונה של אומגה רדX-Men Vol.25פברואר 1992הופעה ראשונה של מאווריקUncanny X-Men285פברואר 1992הופעה ראשונה של מיקאיל רספוטיןInhumans11מרץ 1992הופעה ראשונה של קוראת' הרודףAmazing Spider-Man361אפריל 1992הופעה ראשונה של קרנג'Iron Man282ספטמבר 1992הופעה ראשונה של ג'יימס רודס כוור משיןWolverine Vol.260ספטמבר 1992הופעה ראשונה של ג'ון ריית'X-Factor92יולי 1993הופעה ראשונה של אקסודוסDeadpool: The Circle Chase1אוגוסט 1993הופעה ראשונה של סמורSilver Surfer Annual6אוקטובר 1993הופעה ראשונה של ג'ניס-וולX-Force32מרץ 1994הופעה ראשונה של האסקUncanny X-Men305אפריל 1994הופעה ראשונה של גזע הפלנקסUncanny X-Men316ספטמבר 1994הופעה ראשונה של אםUncanny X-Men317אוקטובר 1994הופעה ראשונה של בלינקUncanny X-Men318נובמבר 1994הופעה ראשונה של קבוצת Generation XGeneration X1נובמבר 1994הופעה ראשונה של צ'יימברCaptain America434דצמבר 1994הופעה ראשונה של ג'ק פלאגWeb of Spider-Man119דצמבר 1994הופעה ראשונה של קייןX-Men: Alpha1פברואר 1995הופעה ראשונה של דארק ביסטX-Man1מרץ 1995הופעה ראשונה של נייט גרייWolverine\Gambit: Victims1ספטמבר 1995הופעה ראשונה של מרטיניק ג'ייסון כמאסטרמיינדX-Men Unlimited8אוקטובר 1992הופעה ראשונה של בולטCaptain Marvel Vol.34מרץ 1996הופעה ראשונה של ג'ניס-וול כקפטן מארוולX-Man15מאי 1996הופעה ראשונה של אונסלוטX-Men Vol.252מאי 1996הופעה ראשונה של באסטיוןThe Incredible Hulk449ינואר 1997הופעה ראשונה של קבוצת ת'נדרבולטסSpider-Man: Hobgoblin Lives1ינואר 1997הופעה ראשונה של דניאל קינגסלי כהובגובליןDeadpool1ינואר 1997הופעה ראשונה של אלתיאה העיוורתThe Spectacular Spider-Man243פברואר 1997הופעה ראשונה של אלכסיי קרבינוף כקרייבן הציידDeadpool14מרץ 1998הופעה ראשונה של אייאקסDaredevil Vol.29דצמבר 1999הופעה ראשונה של אקוX-Men Unlimited27יוני 2000הופעה ראשונה של אומגה סנטינלMarvel Boy1אוגוסט 2000הופעה ראשונה של ילד מארוול (נו-ואר)The Sentry1ספטמבר 2000הופעה ראשונה של הסנטריThe Punisher Vol.48נובמבר 2000הופעה ראשונה של הרוסיAlias1נובמבר 2001הופעה ראשונה של ג'סיקה ג'ונסNew X-Men118נובמבר 2001הופעה ראשונה של קוקיות סטפורדX-Treme X-Men6דצמבר 2001הופעה ראשונה של רייגן וינגארד כליידי מאסטרמיינדDeadpool65מאי 2002הופעתם הראשונה של ברבור שחור הראשון וסוכן אקסThe Hood1יולי 2002הופעה ראשונה של הברדסNew X-Men128אוגוסט 2002הופעה ראשונה של פנטומאקס1אוגוסט 2002הופעה ראשונה של פרנסיס קלום כמיסטריוNew X-Men133דצמבר 2002הופעה ראשונה של דאסטTruth: Red, White and Black1ינואר 2003הופעה ראשונה של איזאיה בראדליRunaways1יולי 2003הופעה ראשונה של ניקו מינורו ושל קבוצת RunawaysNew Mutants Vol.22אוגוסט 2003הופעה ראשונה של הליון, אנול, מרקורי ופיקסיNew Mutants Vol.27ספטמבר 2003הופעה ראשונה של רוקסליידUncanny X-Men428אוקטובר 2003הופעה ראשונה של עזאזלNew Mutants Vol.25נובמבר 2003הופעה ראשונה של אליקסירNew Mutants Vol.24אוקטובר 2003הופעה ראשונה של פרודיג'יCaptain Marvel Vol.516ינואר 2004הופעה ראשונה של פילא-וולNew Mutants Vol.28ינואר 2004הופעה ראשונה של סורג'NYX3פברואר 2004הופעה ראשונה בקומיקס של X-23Astonishing X-Men Vol.34אוקטובר 2004הופעה ראשונה של ארמורMadrox1נובמבר 2004הופעה ראשונה של קבוצת אקס פקטור חקירותWolverine Vol.320דצמבר 2004הופעה ראשונה של גורגוןCaptain America Vol.51ינואר 2005הופעה ראשונה של באקי ברנס כחייל החורףYoung Avengers1אפריל 2005הופעה ראשונה של קייט בישופ, פטריוט, ויקאן ואיירון לאד (האוונג'רס הצעירים)Runaways Vol.21אפריל 2005הופעה ראשונה של ויקטור מנצ'הYoung Avengers5אוגוסט 2005הופעה ראשונה של ג'ונאס, ויז'ן השניHouse of M4אוגוסט 2005הופעה ראשונה של ליילה מילרNew Avengers11נובמבר 2005הופעה ראשונה של מיה לופז כרוניןYoung Avengers10פברואר 2006הופעה ראשונה של ספידX-Men: Deadly Genesis1ינואר 2006הופעה ראשונה של וולקןX-Men: Deadly Genesis2פברואר 2006הופעה ראשונה של דרוויןNew Avengers16אפריל 2006הופעה ראשונה של אומגהThe Punisher Vol.631מאי 2006הופעה ראשונה של ברקודהIncredible Hulk Vol.294יוני 2006הופעה ראשונה של קבוצת וורבאונדCivil War3יולי 2006הופעה ראשונה של ראגנארוקThe Irredeemable Ant-Man1ספטמבר 2006הופעה ראשונה של אריק אוגריידי כאיש הנמלהCivil War: The Return1מרץ 2007הופעה ראשונה של קהנ'נרWolverine: Origins10מרץ 2007הופעה ראשונה של דאקןCable & Deadpool38מאי 2007הופעה ראשונה של בוב, סוכן הידרהFree Comic Book Day Vol 20071יוני 2007הופעה ראשונה של מיסטר נגטיבX-Men Vol.2205נובמבר 2007הופעה ראשונה של הופ סאמרסWorld War Hulk5ינואר 2008הופעה ראשונה של סקאארHulk Vol.21ינואר 2008הופעה ראשונה של גנרל רוס כהענק האדוםUncanny X-Men493פברואר 2008הופעה ראשונה של צוות תקיפה אקס-פורסHulk Vol.22אפריל 2008הופעה ראשונה של ריק ג'ונס כאיי בומבYoung X-Men1אפריל 2008הופעה ראשונה של אינקGuardians of the Galaxy Vol.21יולי 2008הופעה ראשונה של קבוצת שומרי הגלקסיה החדשהHulk: Raging Thunder1אוגוסט 2008הופעה ראשונה של הענקית הירוקה (ליירה)Amazing Spider-Man565ספטמבר 2008הופעה ראשונה של אנסטסיה קרבינוף כקרייבן הציידDark Avengers1ינואר 2009הופעה ראשונה של קבוצת האוונג'רס האפלים ושל נורמן אוסבורן כאיירון פטריוטSecret Invasion: Requiem1פברואר 2009הופעה ראשונה של הנרי פים כהצרעהDark Rein: Dark Avengers1יולי 2009הופעה ראשונה של סילבי לאשטון כמכשפתUncanny X-Men513ספטמבר 2009הופעה ראשונה של קבוצת אקס-מן האפליםHulk Vol.215נובמבר 2009הופעה ראשונה של בטי רוס כהענקית האדומהSecret Avengers1יולי 2010הופעה ראשונה של קבוצת האוונג'רס הסודייםAmazing Spider-Man649ינואר 2011הופעה ראשונה של פיליפ יוריק כהובגובליןThanos Imperative: Devastation1מרץ 2011הופעה ראשונה של קבוצת המשמידיםGhost Rider Vol.71ספטמבר 2011הופעה ראשונה של אלחנדרה בלייז כגוסט ריידרVengeance1ספטמבר 2011הופעה ראשונה של אמריקה צ'אבזMarvel Point One1נובמבר 2011הופעה ראשונה של סם אלכסנדר כנובהWolverine Vol.2300מרץ 2012הופעה ראשונה של שינג'ן הראדה השני, הסמוראי הכסוף השניScarlet Spider Vol.22אפריל 2012הופעה ראשונה של קיין כסקרלט ספיידרCaptain Marvel Vol.71ספטמבר 2012הופעה ראשונה של קרול דנברס כקפטן מארוולMarvel Point-One1ינואר 2013הופעה ראשונה של סם אלכסנדר כנובהThor: God of Thunder2ינואר 2013הופעה ראשונה של גור שוחט האליםNew Avengers Vol.31ינואר 2013הופעה ראשונה של יאבאט אומון טורו כברבור שחורGambit Vol.513יולי 2013הופעה ראשונה של רודי רודס כאיירון פטריוטAll-New Marvel NOW! Point One1מרץ 2014הופעה ראשונה של קמלה קאן כגברת מארוולThe Amazing Spider-Man Vol.31אפריל 2014הופעה ראשונה של סינדי מוןEdge of the Spider-Verse2ספטמבר 2014הופעה ראשונה של גוון סטייסי כספיידרוומןInvincible Iron Man Vol.39יולי 2016הופעה ראשונה של איירון הארט

ראו גם
 אירועי העידן המודרני ביקום DC
 אירועי העידן המודרני ביקום מארוול

קישורים חיצוניים
 Grand Comics Database

הערות שוליים

*